Αλγόριθμος: Ονομάζεται μια πεπερασμένη σειρά ενεργειών, που είναι αυστηρά καθορισμένες και εκτελούνται σε πεπερασμένο χρόνο. Αυτές οι ενέργειες περιγράφουν τη διαδικασία εκτέλεσης μιας εργασίας ή τον τρόπο επίλυσης ενός προβλήματος.

Αλγοριθμική δομή: Ονομάζεται ένας αποδοτικός τρόπος για την προσέγγιση των λύσεων σε προβλήματα, με ηλεκτρονικό υπολογιστή. Οι αλγοριθμικές δομές διακρίνονται σε τρεις κατηγορίες. α) τις δομές ακολουθίας β) τις δομές επιλογής γ) τις δομές επανάληψης.

Αναδρομική διαδικασία: Στην πληροφορική μια διαδικασία που καλεί το όνομά της μέσα στη διαδικασία, καλείται αναδρομική διαδικασία.

Αυτοομοιότητα υπό αλλαγή κλίμακας : Όταν τα επιμέρους τμήματα ενός συνόλου σημείων είναι είτε τέλεια είτε κατά προσέγγιση αντίγραφα ολόκληρου του συνόλου ή τμημάτων αυτού σε διαφορετική κλίμακα, τότε το σύνολο έχει την ιδιότητα της αυτοομοιότητας υπό αλλαγή κλίμακας.

Δυναμικό σύστημα : Ένα σύνολο αλληλοεξαρτώμενων φυσικών, χημικών, βιολογικών ή οικονομικών μεταβλητών, των οποίων η χρονική εξέλιξη ακολουθεί συγκεκριμένους κανόνες. Στα δυναμικά συστήματα ή μόνη ανεξάρτητη μεταβλητή είναι ο χρόνος.

# Έλικα: Είναι μια τρισδιάστατη σπείρα. Τυπικά, έλικα είναι μια καμπύλη που κείται στην επιφάνεια ενός κυλίνδρου ή ενός κώνου με σταθερή απόσταση ανάμεσα στις διπλανές περιελίξεις.

Ελκυστής μιας επαναληπτικής διαδικασίας : Είναι ένα ή περισσότερα διακριτά σημεία, ή εξαιρετικά σύνθετα σύνολα περιορισμένων σημείων, όπου τα αρχικά σημεία x0 μέσω της επαναληπτικής διαδικασίας xn+1=f(xn), συγκλίνουν όταν το n τείνει στο άπειρο.

# Επαναληπτική διαδικασία: Καλείται η διαδικασία υπολογισμού (μελέτης) κάποιου επιθυμητού αποτελέσματος χρησιμοποιώντας έναν επαναληπτικό κύκλο λειτουργιών, η οποία με κάθε επανάληψη πλησιάζει όλο και περισσότερο στο επιθυμητό αποτέλεσμα. Όμως υπάρχουν και επαναληπτικές διαδικασίες οι οποίες είτε εσκεμμένα είτε από εσφαλμένες ενέργειες, άλλες φορές ταλαντώνονται συνεχώς γύρω από το επιθυμητό αποτέλεσμα και άλλες φορές αποκλίνουν εντελώς από αυτό.

Επίσης προσεγγίζουμε επαναληπτικές δομές σαν πρότυπα πάνω στα οποία δομούνται οι επαναληπτικές διαδικασίες οι οποίες με τη σειρά τους εντάσσονται στους αλγορίθμους και στα προγράμματα.

# Με κάποιες επαναληπτικές διαδικασίες είναι δυνατόν να κατασκευάζονται τραχιές και κατακερματισμένες δομές οι οποίες δεν περιγράφονται με τη βοήθεια της Ευκλείδειας Γεωμετρίας και ονομάζονται Fractals ή Θρύμματα ή Μορφοκλάσματα.

# Πολλές φορές η δομή που παράγεται από μια επαναληπτική διαδικασία αποτελείται από τμήματα με δομικές ιδιότητες που είναι όμοιες με τις ιδιότητες ολόκληρης της δομής.

# M ε κάποιες επαναληπτικές διαδικασίες δημιουργούνται περιοδικά φαινόμενα και παράγονται οι όροι μιας ακολουθίας.

Ηλεκτροεναπόθεση: Είναι η διαδικασία της επικάλυψης ενός μεταλλικού αντικειμένου με λεπτό στρώμα από άλλο μέταλλο, έτσι ώστε να αλλάζουν οι ιδιότητες της επιφάνειας του αντικειμένου.

Θρύμματα: Ελληνική απόδοση του όρου fractal

Μεσοδιάστατα: Ελληνική απόδοση του όρου fractal

Μορφοκλάσματα: Ελληνική απόδοση του όρου fractal

Ντετερμινιστική θεώρηση: Η αντίληψη του ότι όταν γνωρίζουμε με ακρίβεια τις αρχικές συνθήκες, μπορούμε να προβλέψουμε την χρονική εξέλιξη ενός συστήματος.

Ντετερμινιστικό σύστημα: Το σύστημα του οποίου η κατάσταση σε κάθε στάδιο εξαρτάται από την κατάστασή του σε προηγούμενο στάδιο με τρόπο που μπορεί πλήρως να καθοριστεί με τη χρήση απλών μαθηματικών διαδικασιών.

Παράξενος ελκυστής : Είναι εκείνος ο ελκυστής κοντινά σημεία του οποίου προέρχονται από πολύ διαφορετικά μεταξύ τους n. Οι παράξενοι ελκυστές είναι fractals. Συνήθως έχουν κλασματική διάσταση και έντονη αυτοομοιότητα υπό αλλαγή κλίμακας,

Πολύπλοκο σύστημα : Είναι το σύστημα αλληλεπιδρώντων στοιχείων του οποίου η συλλογική συμπεριφορά δεν είναι δυνατόν να περιγραφεί από το απλό άθροισμα της συμπεριφοράς των συστατικών του.

Σπείρα: είναι κάθε επίπεδη καμπύλη που περιελίσσεται γύρω από ένα σημείο Κ με διαδοχικές ελικώσεις. Έτσι η καμπύλη απομακρύνεται όλο και περισσότερο από το σημείο Κ που λέγεται κέντρο ή πλησιάζει όλο και περισσότερο σε αυτό.

Συστήματα Επαναλαμβανομένων Συναρτήσεων: Επαναληπτικές διαδικασίες που καταλήγουν σε παράξενους ελκυστές.

Τοπολογική διάσταση DΤ: Τοπολογική διάσταση ενός συνόλου είναι ο αριθμός 1 όταν η τομή του από ένα επίπεδο είναι ένας συγκεκριμένος αριθμός σημείων, ο αριθμός 2 όταν η τομή του έχει διάσταση 1, ο αριθμός 3 όταν η τομή του έχει διάσταση 2 κ.ο.κ. Το σημείο έχει τοπολογική διάσταση 0.

Τυχαίος αριθμός: Ο αριθμός που έχει επιλεχθεί τυχαία από μια σειρά δυνατοτήτων

Fractal: Καλείται ένα σχήμα το οποίο εμφανίζεται κατακερματισμένο σε κομμάτια, καθένα από τα οποία είναι κατά προσέγγιση μικρότερο αντίγραφο του όλου σχήματος.

Fractal (Μαθηματικός ορισμός): Καλείται ένα σύνολο του οποίου η διάσταση Hausdorff-Besicovich (fractal διάσταση), υπερβαίνει την τοπολογική.

Fractal διάσταση αυτοομοιότητας D: Είναι ο εκθέτης στον οποίο πρέπει να υψώσουμε τον παράγοντα μεγέθυνσης K, για να πάρουμε τον αριθμό N των αντιγράφων που παρατηρούμε. Η fractal διάσταση μας πληροφορεί για τον τρόπο με τον οποίο οι λεπτομέρειες σχετίζονται με την κλίμακα της μεγέθυνσης. Πιο απλά η Fractal διάσταση εκφράζει τον βαθμό πολυπλοκότητας που εμφανίζει ένα σχήμα.

Fractal διάσταση χωρητικότητας D: Στη fractal γεωμετρία, η fractal διάσταση είναι μια στατιστική ποσότητα που δίνει μια ένδειξη για το πώς ένα fractal εμφανίζεται να καλύπτει εντελώς το χώρο, καθώς «ζουμάρουμε» σε όλο και μικρότερες κλίμακες.

- Ένας τρόπος να καθορίσουμε τη fractal διάσταση χωρητικότητας είναι να αναρωτηθούμε πόσες μπάλες ακτίνας (ε) θα κάλυπταν το fractal, και πώς αυτός ο αριθμός κλιμακώνεται όταν η ακτίνα (ε) γίνεται μικρότερη;

Τότε έχουμε: όπου Ν ο αριθμός των μπαλών.

- Παραπλήσιος τρόπος είναι να θεωρήσουμε ότι ο χώρος είναι διαιρεμένος σε πλέγμα κουτιών μεγέθους (ε) και να αναρωτηθούμε πώς ο αριθμός των κουτιών κλιμακώνεται έτσι που να περιλαμβάνει μέρος του σχήματος.

Τότε έχουμε :

Χάος: Η εξαιρετικά ευαίσθητη εξάρτηση της κίνησης από τις αρχικές συνθήκες.

Χαοτικό σύστημα: Το σύστημα στο οποίο μια πολύ μικρή μεταβολή στις αρχικές συνθήκες, μπορεί να επιφέρει ένα τεράστιο και απρόβλεπτο αποτέλεσμα.